 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2023. gada 28. septembrī Nr. 582**

(protokols Nr. 18, 28. p.)

**Par finansējuma piešķiršanu Barkavas Svētā Staņislava Romas Katoļu baznīcas apgaismojuma elektrības apmaksai**

Madonas novada Barkavas pagasta pārvaldē saņemts Barkavas svētā Staņislava katoļu draudzes iesniegums, reģ. Nr. BAR/1-9.2/23/44, ar lūgumu piešķirt finansējumu baznīcas apgaismojuma prožektoru patērētās elektroenerģijas apmaksai.

2021. gada novembrī ar pašvaldības atbalstu tika izgaismota Barkavas baznīca, pieslēdzot apgaismojuma elektrības avotu baznīcas ēkas elektrībai. Izveidojot elektrības pieslēgumu, tika uzstādīts kontrolskaitītājs. No 2022. gada 11. novembra līdz 2022. gada 11. septembrim tika patērēti 1083,5 kWh, vidēji mēneša laikā tika patērēti 108,35 kWh. Kopējais patērētais daudzums paredzams ap 1300 kWh. Šobrīd elektrības cenas ir palielinājušās. Saskaņā ar decembra rēķina datiem, elektrības pieslēguma “Elektrum Stabilais” maksa par 1 kW elektroenerģijas sastāda 0,2255 *euro*. Pie šī brīža cenām tas sastāda 293,15 *euro* gadā.

Noklausījusies sniegto informāciju, ņemot vērā 13.09.2023. Uzņēmējdarbības, teritoriālo un vides jautājumu komitejas un 19.09.2023. Finanšu un attīstības komitejas atzinumus, atklāti balsojot: **PAR – 14** (Agris Lungevičs, Aigars Šķēls, Aivis Masaļskis, Andris Sakne, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Kaspars Udrass, Māris Olte, Valda Kļaviņa, Vita Robalte, Zigfrīds Gora), **PRET – NAV, ATTURAS – 1** (Sandra Maksimova), Madonas novada pašvaldības dome **NOLEMJ**:

1. Piešķirt finansējumu Barkavas pagasta Baznīcas apgaismojuma no Madonas novada pašvaldības līdzekļiem, kas paredzēti baznīcu izgaismošanai 293,15 EUR apmērā (uzskaites dimensijas kods 1501.33 Baznīcu izgaismošana).
2. Uzdot Madonas novada pašvaldības juridiskajai nodaļai, sadarbībā ar Barkavas pagasta pārvaldi, organizēt finansējuma līguma slēgšanu ar Barkavas svētā Staņislava katoļu draudzi.

Domes priekšsēdētājs A. Lungevičs

*Šrubs 28374223*

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU